## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 165. schôdza

 Číslo: CRD-992/2023

780

**U z n e s e n i e**

**Ústavnoprávneho výboru Národnej rady Slovenskej republiky**

**z 8. júna 2023**

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa **zákon č. 544/2002 Z. z. o Horskej záchrannej službe** v znení neskorších predpisov a ktorým sa menia a dopĺňajú niektoré zákony (tlač 1671)

 **Ústavnoprávny výbor Národnej rady Slovenskej republiky**

 **A. s ú h l a s í**

 s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2002 Z. z. o Horskej záchrannej službe v  znení neskorších predpisov a ktorým sa menia a dopĺňajú niektoré zákony (tlač 1671);

 **B. o d p o r ú č a**

Národnej rade Slovenskej republiky

 návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov a ktorým sa menia a dopĺňajú niektoré zákony (tlač 1671) **schváliť** s touto zmenou:

V čl. I § 1 bode 1 sa za slovo „zákona“ vkladajú slová „okrem § 15“.

Ide o legislatívno-technickú úpravu: § 15 zákona č. 544/2002 Z. z. je spoločným ustanovením, ktoré sa vzťahuje na pojem „Horská služba Tatranského národného parku“ použitý v iných platných všeobecne záväzných právnych predpisoch. Pojem „horská služba“ sa v ňom teda síce tiež nachádza, ale je súčasťou širšieho pojmu „Horská služba Tatranského národného parku“.

**C. p o v e r u j e**

 predsedu výboru

 predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre verejnú správu a regionálny rozvoj.

 Milan Vetrák

 predseda výboru

overovatelia výboru:

Lukáš Kyselica

Matúš Šutaj Eštok